S-85/2016

Mál þetta, sem þingfest var og dómtekið fimmtudaginn 1. september sl., er höfðað með ákæru lögreglustjórans á Suðurlandi þann 18. maí sl., á hendur F-kk-þgf F-kk-þgf, óstaðsettum í hús á Selfossi, og R-kvk-þgf B-kvk-þgf P-kvk-þgf, til heimilis að Þorrasölum 5-7, Kópavogi,

„I. gegn ákærðu báðum fyrir innbrot og þjófnað

með því að hafa, síðdegis sunnudaginn 25. maí 2015, í samverknaði brotist inn í íbúð á fyrstu hæð til hægri í fjölbýlishúsinu að Fossheiði 50 á Selfossi með því að losa upp stormjárn á glugga fyrir ofan svalahurð og opna hurðina innan frá og fara þannig inn í íbúðina og stela þaðan skotbelti með haglaskotum, Toshiba fartölvu, DVD spilara, tölvuflakkara, Gopro myndavél, Canon prentara, hátalara, magalyfjum, fjórum áfengisflöskum, þremur dunkum af fæðubótarefnum og snyrtivörum, allt að óþekktu verðmæti.

Telst brot ákærðu varða við 1. mgr. 244. gr. almennra hegningarlaga nr. 19, 1940.

II. gegn ákærðu R-kvk-þgf fyrir innbrot og þjófnað

með því að hafa, einhvern tímann á tímabilinu frá kvöldi föstudagsins 7. ágúst 2015 til morguns mánudaginn 10. ágúst 2015, farið í heimildarleysi inn í húsnæði Raflagnaþjónustu Selfoss ehf. að Gagnheiði 5 á Selfossi, og stela þaðan farsíma og bílabóni, hvort tveggja að óþekktu verðmæti og handverkfærum að áætluðu verðmæti samtals 212.886 kr.

Telst brot ákærðu varða við 1. mgr. 244. gr. almennra hegningarlaga nr. 19, 1940.

III. gegn ákærðu R-kvk-þgf fyrir fíkniefna- og umferðarlagabrot

með því að hafa skömmu fyrir hádegið laugardaginn 19. desember 2015 ekið bifreiðinni JY-347 austur Vesturlandsveg við Korpúlfsstaðaveg í Reykjavík, óhæf til að stjórna bifreiðinni örugglega vegna áhrifa amfetamíns, og fyrir að hafa skömmu seinna eftir að hafa verið handtekin vegna ofangreinds umferðarlagabrots haft í vörslu sinni á lögreglustöð 4 í Reykjavík 0,10 g af amfetamíni, sem fannst við öryggisleit á ákærðu.

Teljast brot ákærðu varða við 1. mgr., sbr. 2. mgr. 45. gr. a. umferðarlaga nr. 50, 1987, sbr. 1. mgr. 100. gr. nefndra umferðarlaga og 2. gr., sbr. 5. og 6. gr. laga um ávana- og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærðu verði dæmd til refsingar og til greiðslu alls sakarkostnaðar, þá er þess krafist að ákærðu R-kvk-þgf verði gert að sæta sviptingu ökuréttar samkvæmt 101. og 102. gr. umferðarlaga nr. 50, 1987 með áorðnum breytingum og til að sæta upptöku á framangreindum fíkniefnum (efnaskrá nr. 31608), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærðu mættu bæði við þingfestingu málsins, ásamt K-kk-þgf S-kk-þgf hrl., sem skipaður var verjandi beggja ákærðu að þeirra ósk. Ákærðu viðurkenndu skýlaust, hvort um sig, að hafa gerst sek um þá háttsemi sem þeim er gefin að sök í ákæru.

Með vísan til skýlausrar játningar ákærðu beggja og þar sem dómari taldi ekki ástæðu til að draga í efa að játning þeirra væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Í matsgerð frá rannsóknastofu Háskóla Íslands í lyfja- og eiturefnafræði, sem liggur frammi meðal rannsóknargagna lögreglu er varða ákærulið III, kemur fram að amfetamín og kókaín hafi fundist í þvagi ákærðu R-kvk-ef. Þá hafi í blóði hennar mælst amfetamín 385 ng/ml, en kókaín hafi ekki verið í mælanlegu magni í blóði hennar. Um málavexti að öðru leyti vísast til ákæruskjals. Sannað er að ákærðu hafa hvort um sig gerst sek um þá háttsemi sem þeim er gefin að sök í ákæru og þar þykir rétt færð til refsiákvæða. Ákærðu hafa með háttsemi sinni unnið sér til refsingar.

Samkvæmt framlögðu sakavottorði ákærða F-kk-ef hefur hann átján sinnum áður sætt refsingu, þar af tólf sinnum vegna hegningarlagabrota. Þá liggur fyrir að ákærði F-kk-nf var auk framangreinds þann 1. júlí sl., fundinn sekur um gripdeild og honum gert að sæta fangelsi í sex mánuði skilorðsbundið til þriggja ára, en í málinu var dæmdur upp eldri skilorðsdómur frá 7. júlí 2014. Að öðru leyti hefur sakaferill ákærða ekki áhrif við ákvörðun refsingar í máli þessu. Brot það sem ákærði er nú fundinn sekur um er framið fyrir uppkvaðningu áðurgreinds dóms og verður ákærða því nú dæmdur hegningarauki, með vísan til 78. gr. almennra hegningarlaga nr. 19/1940. Er það mat dómsins að brot það sem ákærði er nú sakfelldur fyrir hefði ekki leitt til þyngri refsingar en ákærða var gert að sæta í áðurgreindum dómi. Verður ákærða því ekki gerð sérstök refsing í máli þessu.

Samkvæmt framlögðu sakavottorði ákærðu R-kvk-ef hefur hún einu sinni áður sætt refsingu, en sakaferill hennar hefur ekki áhrif við ákvörðun refsingar í máli þessu.

Refsing ákærðu R-kvk-ef er hæfilega ákveðin fangelsi í 60 daga. Að virtum atvikum máls, og að teknu tilliti til skýlausrar játningar ákærðu og sakaferils hennar, þykir rétt að fresta fullnustu refsingarinnar og skal hún falla niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940, með áorðnum breytingum. Ákærða skal jafnframt greiða 140.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 10 daga.

Með vísan til 101. og 102. gr. umferðarlaga nr. 50/1987, með síðari breytingum, ber að svipta ákærðu R-kvk-þf ökurétti í eitt ár, frá birtingu dóms þessa að telja.

Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði.

Með vísan til 218. gr. laga nr. 88/2008 um meðferð sakamála, ber að dæma ákærðu til greiðslu alls sakarkostnaðar. Samkvæmt yfirliti lögreglu nemur sakarkostnaður vegna ákærðu R-kvk-ef samtals 276.029 kr. Með vísan til 1. mgr. 219. gr. laga nr. 88/2008 um meðferð sakamála, skulu ákærðu greiða óskipt þóknun skipaðs verjanda síns, sem er hæfilega ákveðin 166.780 kr., að teknu tilliti til virðisaukaskatts, sem og ferðakostnað verjanda sem nemur 13.224 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærða, F-kk-þgf F-kk-þgf, er ekki gerð sérstök refsing.

Ákærða R-kvk-nf B-kvk-nf P-kvk-nf, sæti fangelsi í 60 daga. en fresta skal fullnustu refsingarinnar og skal hún falla niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940

Ákærða R-kvk-nf B-kvk-nf er svipt ökurétti í eitt ár, frá birtingu dóms þessa að telja.

Gerð eru upptæk 0,10 g af amfetamíni, sbr. efnaskrá lögreglu nr. 31608.

Ákærða R-kvk-nf B-kvk-nf greiði sakarkostnað, 276.029 krónur.

Ákærðu bæði greiði óskipt sakarkostnað, 166.780 krónur, sem er þóknun skipaðs verjanda, K-kk-ef S-kk-ef hrl., að teknu tilliti til virðisaukaskatts, og 13.224 krónur, sem er ferðakostnaður verjanda.

S-kvk-nf I-kvk-nf.